96/633/EY: Komission päätös, tehty 23 päivänä lokakuuta 1996, yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä tehdyn komission päätöksen 93/522/ETY tarkistamisesta (Ainoastaan ranskankielinen ja portugalinkielinen teksti ovat todistusvoimaiset)



Virallinen lehti nro L 283 , 05/11/1996 s. 0058 - 0058



KOMISSION PÄÄTÖS, tehty 23 päivänä lokakuuta 1996, yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä tehdyn komission päätöksen 93/522/ETY tarkistamisesta (Ainoastaan ranskankielinen ja portugalinkielinen teksti ovat todistusvoimaiset) (96/633/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna komission asetuksella (EY) N:o 2598/95 (2), ja erityisesti sen 11 artiklan 3 kohdan viimeisen alakohdan viimeisen lauseen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna komission asetuksella (ETY) N:o 2537/95 (4), ja erityisesti sen 33 artiklan 3 kohdan viimeisen lauseen, sekä katsoo, että yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 30 päivänä syyskuuta 1993 tehdyn komission päätöksen 93/522/ETY (5) soveltamisesta on saatu kokemusta ja kyseiset jäsenvaltiot ovat laatineet sitä koskevia kertomuksia, kyseisen päätöksen 3 artiklassa sallitaan, että sellaiset toimenpiteet, joista on aiheutunut menoja yhteisön vuotuisia torjuntaohjelmien rahoitusosuuksia koskevista päätöksistä Ranskan merentakaisissa departementeissa, Azoreilla ja Madeiralla annettuja ilmoituksia edeltäneiden kuuden kuukauden aikana, voidaan ottaa huomioon taannehtivasti, kyseisen päätöksen 3 artiklan mukaan taannehtivuusaikaan voidaan joko jättää ottamatta mukaan osa sen kalenterivuoden alusta, jolloin päätökset on tehty, tai siihen voidaan ottaa mukaan osa päätösten tekovuotta edeltäneestä vuodesta; jälkimmäisessä tapauksessa on vaarana, että ohjelmien rahoituksessa on päällekkäisyyksiä vuodesta toiseen siirryttäessä, jäsenvaltioilla on vaikeuksia taannehtivuuden soveltamisessa, yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä tehdyn päätöksen 93/522/ETY 4 artiklassa säädetään, että kyseisen päätöksen määräyksiä voidaan tarkastella uudelleen Ranskan ja Portugalin laatimien vuosikertomusten perusteella, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä tehdyn päätöksen 93/522/ETY 3 artikla seuraavasti: "Yhteisön rahoitusosuudesta kasveille ja kasviperäisille tuotteille haitallisten organismien torjuntaohjelmissa päätetään vuosittain siten, että päätösten ajanjakso määritetään kutakin ohjelmaa hyväksyttäessä." 2 artikla Tämä päätös on osoitettu Ranskan tasavallalle ja Portugalin tasavallalle. Tehty Brysselissä 23 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 356, 24.12.1991, s. 1 (2) EYVL N:o L 267, 9.11.1995, s. 1 (3) EYVL N:o L 173, 27.6.1992, s. 1 (4) EYVL N:o L 260, 31.10.1995, s. 10 (5) EYVL N:o L 251, 8.10.1993, s. 35